Sebastiano Serlio

**Sebastiano Serlio** (6. september 1475 Bologna, Itaalia – 1554 Fontainebleau, Prantsusmaa) oli Itaalia manerismi arhitekt, maalikunstnik ja kunstiteoreetik. Mõjukaim tema teostest on arhitektuuri ja perspektiivi küsimusi käsitlev traktaat "Tutte l’opere d’architettura, et prospetiva" (1537–1575).

## Eluloolist
Serlio õppis maalikunstnikuks ja siirdus 1514. aastal Rooma, kus ta õppis manerismi ühe rajaja Baldassarre Peruzzi käe all arhitektuuri. Umbes 1527. aasta paiku asus ta Veneetsiasse ja jäi sinna 1540. aastani, mil Prantsusmaa kuningas François I kutsus ta nõustama Fontainebleau lossi ehitusele.

## Teosed
Serliole on omistatud vaid mõned säilinud ehitised: Ancy-le-Franci loss (alustatud 1546) ja mõned portaalid Fontainebleau lossis ja Chaalis' kloostris. 

### Serlio projekteeritud ehitisi

Château d'Ancy-le-Franc 03.jpg|Château d'Ancy-le-Franc
Ancy-le-Franc - Cour interieure 3.jpg|Ancy-le-Franci lossi siseõu
Porte de l'ancien hôtel de Ferrare a Fontainebleau DSC 0092.jpg|Hôtel de Ferrare'i portaal Fontainebleaus
Château de Fontainebleau-Cour ovale-Portique de Serlio-20170218.jpg|Château de Fontainebleau ovaalõu ja Portique de Serlio
Château de Fontainebleau-Cour ovale-Portique de Serlio-20170916.jpg|Portique de Serlio otsevaates
Le Grand Escalier à Fer de Cheval.jpg|Valge Hobuse õue poolne trepistik (Le Grand Escalier à Fer de Cheval) ja fassaad
Portail de la roseraie - Serlio - abbaye de Chaalis.jpg|Chaalis' kloostri roosiaja värav


Kuid olgugi et Serlio ehitas vähe, sai üle Euroopa kuulsaks tema arhitektuuriteoreetiline teos "Tutte l'opere d'architettura, et prospetiva" ('Kogutud teosed arhitektuurist ja perspektiivist'). 17. sajandi algul tõlgiti see paljudesse Euroopa keeltesse.

Traktaat oli esimene arhitektuurikäsiraamat, mis rohkem kui teooriale ja esteetikale keskendus arhitektuuri praktilisele kasutamisele ning esimene, mis kirjeldas põhjalikult viit klassikalist orderit. Serlio teos oli ka esimene arhitektuurikäsiraamat, mis oli varustatud rohkete illustratsioonidega, lisaks Baldassarre Peruzzi ja Donato Bramante joonistele ka Serlio enda omadega. Traktaadi mõjukus tuleneski rohketest praktilistest näpunäidetest Vana-Kreeka ja Vana-Rooma arhitektuuristiilide osas ja paljudest eeskujudest kommentaaridega varustatud illustratsioonidel, mida ohtralt kopeeriti. Raamatu viimases osas "Estraordinario libro" oli 50 pilti rikkaliku dekooriga kujundatud portaalidest või väravatest, mis on tugevalt mõjutanud Põhja-Euroopa manerismi ja baroki arhitektuuri.

### Serlio illustratsioonidelt kopeeritud portaalikujundusi

Assezat-Serlio-en.jpg|Hôtel d'Assézat' fassaad Toulouse'is, 1555-1557
Assezat - portail - inspiration Serlio-en.jpg|Hôtel d'Assézat' portaal, 1560
Toulouse hotel Molinier - inspiration Serlio-en.jpg|Hôtel Molinier' portaal Toulouse'is, 1556
Porte Commutation - Serlio-en.jpg|Värav Toulouse'is, 1575
Maison du crible - Serlio-en.jpg|Maison du Crible'i värav Lyonis, 17. sajand


## Viited

## Kirjandus
* S. Nurme. Klassikaline arhitektuurikäsitlus ja aiakunst. - Nele Nutt (Toim.). Acta Architecturae Naturalis / Maastikuarhitektuurseid uurimusi (11 - 38). Tallinna Tehnikaülikool, 2011

## Välislingid
* Extraordinario libro di architettvra, 1560. Library of Congress
* Regole generali di architetvra sopra le cinqve maniere de gliedifici..., 1537. Bayerische Staatsbibliothek
* Il terzo libro, nel qval si figvrano..., 1540. Library of Congress